श्रीनगर। प्रधानमंत्री नरेंद्र मोदी आज जम्‍मू कश्‍मीर दौरे पर हैं और यहां पर वह कई प्रोजेक्‍ट्स का उद्घाटन करने वाले हैं। किशनगंगा हाइड्रोइलेक्ट्रिक प्रोजेक्‍ट्स के अलावा पीएम मोदी, श्रीनगर-करगिल-लेह को नेशनल हाइवे पर स्थित जोजिला पास पर एक टनल की आधारशिला भी रखने वाले हैं। इस टनल को न सिर्फ पर्यटन बल्कि जम्‍मू कश्‍मीर की सुरक्षा के लिए भी काफी अहम करार दिया जा रहा है। जोजिला पास पर बनने वाली यह सुरंग एशिया की पहली बाइ-डायरेक्‍शनल टनल होने वाली हैं। पीएम मोदी इस टनल का उद्घाटन लेह में करेंगे और श्रीनगर के बाद वह सीधा लेह के लिए रवाना हो जाएंगे।